als_Latn dik_Latn sag_Latn
Ambasadori i Shteteve të Bashkuara të Amerikës (SHBA) në Kosovë, Greg Delawie i është bashkuar fushatës së shoqërisë civile të Kosovës “#AsUnë nuk do të votoja kandidatët e korruptuar”.
Në një foto të publikuar në rrjetin social Facebook nga anëtari i shoqërisë civile Ismet Kryeziu, Delawie është fotografuar me një letër që përçonte mesazhin e shoqërisë civile “AsUnë”.
“Ambasadori i Shteteve të Bashkuara Z. Greg Delawie, mbështet iniciativën e Shoqërisë Civile në Kosovë #AsUnë nuk do të votoja kandidatët e korruptuar”, ka shkruar Ismet Kryeziu në Facebook, bashkangjitur me foton e Ambasadorit amerikan.
Ambasada e Amerikës edhe më parë ka bërë thirrje që të mos përfshihen në listat e kandidatëve për deputetë, politikanë që kanë të ngritura aktakuza. /Insajderi.com
als_Latn als_Latn als_Latn als_Latn